S-580/2014

Mál þetta, sem var dómtekið 11. þ.m., er höfðað með tveimur ákærum, útgefnum 26. september og 28. október 2014 á hendur Ó-kk-þgf Þ-kk-þgf G-kk-þgf, kt. 000000-0000, Ásatúni 14 í Kópavogi.

Með fyrri ákærunni er höfðað sakamál á hendur ákærða „fyrir sérstaklega hættulega líkamsárás, með því að hafa mánudaginn 16. desember 2013, í verslun Hagkaupa í Smáralind í Kópavogi, sparkað í tvígang í höfuð A, sem hafði afskipti af ákærða sem öryggisvörður í versluninni, með þeim afleiðingum að A hlaut heilahristing, hrufl og yfirborðssár við vinstri augabrún, eymsli yfir vinstra kinnbeini, sár á nefi og mar á hálsi.

Telst þetta varða við 2. mgr. 218. gr. almennra hegningarlaga nr. 19/1940.“

Með seinni ákærunni er höfðað mál á hendur ákærða „fyrir eftirtalin brot framin á árinu 2014:

1.

Fíkniefnalagabrot:

1. Fimmtudaginn 13. mars við Landsbankann við Hamraborg í Kópavogi og á heimili sínu að Auðbrekku 2 í Kópavogi, haft í vörslum sínum samtals 5,25 g af maríhúana sem lögregla fann við leit á ákærða og í íbúðinni.

2. Föstudaginn 4. apríl við Sundhöll Reykjavíkur við Barónsstíg í Reykjavík, haft í vörslum sínum ... 3,63 g af maríhúana sem ákærði framvísaði til lögreglu.

Teljast brot þessi varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2.

Gripdeild með því að hafa fimmtudaginn 19. júní í verslun Bónuss við Laugaveg 59 í Reykjavík tekið matvöru samtals að fjárhæð 11.989 krónur og sett í innkaupakörfu en ákærði gekk með innkaupakörfuna út úr versluninni án þess að greiða fyrir vörurnar.

Telst þetta varða við 245. gr. almennra hegningarlaga nr. 19/1940.“

Í málinu er þess krafist að ákærði verði dæmdur til refsingar og til greiðslu alls sakarkostnaðar. Þá er gerð krafa um að hann sæti upptöku á samtals 8,88 g af maríhúana sem lögregla lagði hald á 13. mars og 4. apríl 2014.

I

Ákærði hefur fyrir dómi skýlaust játað brot sín og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjandi ákærða höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og eru brot hans réttilega heimfærð til refsiákvæða í ákærum.

II

Ákærði er 19 ára gamall. Hann var 6. júní 2012 dæmdur í þriggja mánaða fangelsi, skilorðsbundið til tveggja ára, fyrir þjófnað og gripdeild. Með dómi 18. desember sama ár var hann sakfelldur fyrir þjófnaðarbrot en ekki gerð sérstök refsing. Þá var hann 10. apríl 2013 dæmdur í fimm mánaða fangelsi, skilorðsbundið í þrjú ár, fyrir þjófnaðarbrot og var framangreindur skilorðsdómur þá dæmdur upp. Með vísan til 60. gr. almennra hegningarlaga ber að taka upp refsingu samkvæmt síðasta dómnum sem ákærði hlaut og dæma í einu lagi með þeirri refsingu sem honum verður nú ákveðin, sbr. 77. gr. sömu laga. Ákærði er nú meðal annars sakfelldur fyrir hættulega líkamsárás. Hann hefur á hinn bóginn ekki áður verið sakfelldur fyrir ofbeldisbrot. Þá verður að horfa til þess við refsiákvörðun að ákærði var ekki orðinn 18 ára þegar honum var síðast gerð refsing og hann er enn ungur að árum. Að þessu virtu þykir refsing ákærða hæfilega ákveðin fangelsi í níu mánuði, en rétt er að binda hana skilorði svo sem í dómsorði greinir.

Með vísan til 6. mgr. 5. gr. laga um ávana- og fíkniefni er krafa ákæruvalds um upptöku haldlagðra fíkniefna tekin til greina.

Ákærði verður dæmdur til að greiða allan sakarkostnað málsins samkvæmt yfirliti sækjanda og ákvörðun dómsins um þóknun skipaðs verjanda ákærða, sem ákveðin er að meðtöldum virðisaukaskatti, eins og nánar greinir í dómsorði.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, Ó-kk-nf Þ-kk-nf G-kk-nf, sæti fangelsi í níu mánuði, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 8,88 g af maríhúana.

Ákærði greiði 111.900 krónur í sakarkostnað, þar með talda þóknun skipaðs verjanda síns, S-kk-ef S-kk-ef héraðsdómslögmanns, 86.800 krónur.

Þ-kk-nf I-kk-nf N-kk-nf